**Windows 11** on Microsoftin Windows-perheeseen kuuluva käyttöjärjestelmä, joka julkistettiin 5. lokakuuta 2021. Windows 11 on Windows 10:n seuraaja, johon päivittäminen on ilmaista kaikille Windows 10:n käyttäjille.

Ominaisuudet
------------

Windows 11:n käyttöliittymämuutokset perustuvat Microsoftin aiempaan peruttuun Windows 10X -projektiin. Näihin muutoksiin kuuluu muun muassa käynnistysvalikon muutoksia ja uusia kuvakkeita vanhojen tilalle.

Windows 11 sisältää tuen Android-sovelluksille, jotka ladataan uudistetun Microsoft Storen kautta.
Microsoft ilmoitti kuitenkin maaliskuussa 2024 peruuttavansa tuen Android-ohjelmille vuoden siirtymäajalla.

Tehtäväpalkki on päivitetty toimimaan paremmin kosketusnäytöillä sekä hiirellä, ja sille on annettu uudeksi nimeksi Dock, kuten MacOS:ssä.

Microsoft Teams on integroitu osaksi Windows 11:ta, ja Microsoft Store uudistuu sekä sen sisältöä valvotaan tarkemmin.

### Vähimmäislaitevaatimukset

* **Suoritin:**
	+ 64-bittinen suoritin (x86-64)
	+ 1.0 GHz
	+ 2 ydintä

Windows 11 vaatii huomattavasti uudemman tietokoneen kuin edeltävät käyttöjärjestelmät. Kesäkuun 2021 esiversiossa tuettuja ovat ainoastaan Intel Coren kahdeksannen sukupolven (Coffee Lake, Whiskey Lake) suorittimet ja myöhemmät, AMD Zen+ -suorittimet ja myöhemmät sekä Qualcomm Snapdragon 850 ja myöhemmät.
Nämä suorittimet ovat noin vuosilta 2017 ja 2018. Windows 10 vaati suorittimelta vain NX-, PAE- ja SSE2-tuen, jotka löytyvät Intelin vuoden 2004 Pentium 4 "Prescott"-mallista tai syksyllä 2003 julkaistusta AMD Athlon 64 3200+ -suorittimista.
PIRG arvioi että 400 miljoonaa tai 40 % PC-tietokoneista ei voi päivittää Windows 11:n käyttöön ja ne päätyvät vuonna 2025 SER-jätteeksi.

* **Keskusmuisti (RAM):**
	+ 4 gigatavua
* **Näytönohjain:**
	+ DirectX 12
	+ WDDM 2.x
* **Näyttö:**
	+ 720p
	+ 9 tuumaa
* **Tallennustila:**
	+ 64 Gt
* **Järjestelmä:**
	+ UEFI, Secure Boot -tuki
	+ Trusted Platform Moduuli (TPM) 2.0
* **Laitteisto ja verkko**
	+ Internet-yhteys (periaatteessa pakollinen)
	+ Microsoft-tili (periaatteessa pakollinen)

### Mainokset

Microsoft lisäsi marraskuussa 2022 Windows 11:n Start-menuun mainoksia tuotteistaan. Toukokuussa 2023 myös Settings-valikkoon on lisätty mainos Microsoft 365 -kuukausitilauksesta.

Päivitysversiot
---------------

| **Seloste:**Vanha versioVanhempi versio, yhä tuettu**Viimeisin versio**Viimeisin testiversio tulevasta julkaisustaTuleva versio
 |
| --- |
| Versio | Koodinimi | Myynti nimi | Julkaisupäivä | Tuen päättymispäivämäärä
(Home, Pro, SE, Pro Education, Pro for Workstations) | Tuen päättymispäivämäärä

(Education, Enterprise, IoT Enterprise) |
| Vanhempi versio, yhä tuettu: | 21H2 | Sun Valley 1 | — | 4. lokakuuta | 2021 | 10. lokakuuta 2023 | 8. lokakuuta 2024 |
| Nykyinen versio:  | 22H2 | Sun Valley 2 | 2022 Update | 20. syyskuuta | 2022 | 8. lokakuuta 2024 | 14. lokakuuta 2025 |
|  | 23H2 | Sun Valley 3 | 2023 Update | Q4 | 2023 | 24 kuukautta | 36 kuukautta |

Julkaisuversiot
---------------


| Windows 11:n julkaisuversiot |
| --- |
| Versio | Käyttö | Lisätietoa |
| Home | koti |  |
| Professional | yritys | Kotiversiota laajempi. |
| Professional for Workstations |  |
| Enterprise |  |
| Education | oppilaitos |  |
| Education Professional |  |
| SE |  |
| IoT Enterprise | IoT-järjestelmät |  |

Kritiikki
---------

Kolme kuukautta käyttöjärjestelmän julkaisun jälkeen arvioitiin, että noin 0,21 % käyttäjistä oli päivittänyt Windows 10:sta uudempaan versioon. Käyttöjärjestelmän julkaisua pidettiin selvänä epäonnistumisena. Hitaan omaksumisen arvioitiin johtuvan laitevaatimuksista, kuten Trusted Platform Module (TPM 2.0) -vaatimuksesta, joka rajaa vuotta 2018 vanhemmat tietokoneet päivityksen ulkopuolelle, sekä käyttöliittymän heikennyksistä ja ohjelmointivirheistä.
Marraskuussa 2022, eli vähän yli vuoden uuden käyttöjärjestelmän julkaisusta, verkkosivustoja mittaavan Statcounterin mukaan 16 % internetissä käytetyistä PC-yhteensopivista tietokoneista on päivitetty Windows 11:een.
Vuoden 2023 lopussa markkinaosuudet olivat Statcounterin mukaan 23,61 % Windows 11 ja 71,64 % Windows 10. Jotkin analyytikot, kuten yritys-PC:itä seuraava Lansweeper määritti Windows 11:n markkinaosuuden olevan vain 8,35 prosenttia.
The Registerin kirjoittaa että Microsoft kumppaneineen mahdollisesti yritti pakottaa käyttäjät päivittämään tietokoneensa, mikä epäonnistui ja suurin osa jäi Windows 10:n käyttäjiksi.

Microsoft ilmoittaa, että käyttöjärjestelmän vähimmäisvaatimus RAM-keskusmuistille on neljä gigatavua. Käyttöjärjestelmä kuitenkin käyttää normaalikäytössä suunnilleen tämän määrän, ja käyttäjät eivät voi pelata tai käsitellä multimediaa sujuvasti vain neljällä gigatavulla. Verkkoselaimessa ei pysty pitämään auki edes välttämättä muutamaa verkkoselaimen välilehteä enempää. Windows 11 vaatii myös Trusted Platform Module (TPM) 2.0 -yhteensopivan suorittimen. Laitekannan uusiutumistrendistä päätellen vasta vuonna 2026 maailman koko PC-laitekanta täyttää Windows 11:n asentamisen vaatimukset. Jo vuonna 2021 tätä TPM 2.0 -vaatimusta lehdistö arveli käyttöjärjestelmän yleistymisen rajoitteeksi.

Windows 11:een ei voi päivittää Windows 8.1- ja Windows 7 -versioista suoraan. Vain tietokoneelle asennetusta Windows 10 -versiosta voi siirtyä Windows 11:een.

Lähteet
-------

1. ↑  Windows 10:n seuraaja tulee pian – paljastui jo jättivuodossa *Mikrobitti*.  16.6.2021. Viitattu 17.6.2021.
2. 1 2  Microsoft looks ready to launch Windows 11 *The Verge*.  3.6.2021. Viitattu 19.6.2021. (englanniksi)
3. ↑  Petteri Pyyny: Laaja katsaus Windows 11 saloihin: Uusi käyttöliittymä, paljon vanhaa, .. *Hardware.fi*.  16.6.2021. Viitattu 27.6.2021.
4. ↑  Tällainen on Windows 11: Microsoft julkisti uuden käyttöjärjestelmänsä – mukana uusi käyttöliittymä, tuki Android-sovelluksille ja parannuksia pelaamiseen *Mobiili.fi*. Viitattu 24.9.2021.
5. ↑  Petteri Pyyny: Windows 11 osaa pyörittää Android-sovelluksia, mutta latauspaikka on hieman yllättävä *Hardware.fi*.  24.6.2021. Viitattu 27.6.2021.
6. ↑  Tom Warren: Microsoft to end its Android apps on Windows 11 subsystem in 2025 *The Verge*.  5.3.2024. Viitattu 6.3.2024. (englanniksi)
7. ↑  Andrew Cunningham: RIP to the Windows Subsystem for Android, which goes away in 2025 *Ars Technica*.  5.3.2024. Viitattu 6.3.2024. (englanniksi)
8. 1 2  Joonas Pikkarainen & Daryl Baxter: Windows 11 julkistettiin – tätä kaikkea uudelta käyttöjärjestelmältä voi odottaa *TechRadar Finland*.  25.6.2021. Viitattu 27.6.2021.
9. ↑
10. ↑  Desire Athow: This Windows 10 photo will give hope to millions *TechRadar*.  4.8.2015. Viitattu 15.9.2021. (englanniksi)
11. ↑
12. ↑  Windows 11 -version tekniset tiedot *Microsoft*. Viitattu 27.6.2021.
13. ↑
14. ↑  Windows 11 a Flop, Survey Claims Less Than 1% Upgraded, Microsoft Improves Start Menu  3.12.2021. Techpowerup.
15. ↑
16. ↑
17. ↑
18. ↑
19. ↑
20. ↑
21. ↑
22. ↑

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Windows 11**.
* Esittelyssä Windows 11

|  |  |  |  |
| --- | --- | --- | --- |
|  | Edeltäjä:**Windows 10** | **Windows-versiot** | Seuraaja:**(nykyinen)** |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * n
* k
* m
Microsoft Windows |
| --- |
|  |
| MS-DOS-pohjaiset | 
* 1.0
* 2.0
* 3.x
* 95
* 98
* Me

 |
|  |
| NT-pohjaiset | 
* 3.1
* 3.5
* 3.51
* 4.0
* 2000
* XP
* Server 2003
* FLP
* Vista
* Server 2008
* 7
* 8
* RT
* Server 2012
* 8.1
* 10
* Server 2016
* 10 S
* Server 2019
* 11
* Server 2022

 |
|  |
| CE-pohjaiset | 
* 2.0
* 3.0
* 4.0
* 5.0
* 6.0
* Mobile
* WP

 |

 |